2014.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2011.gada 11.oktobra noteikumos Nr.788 „Noteikumi par darbības programmas „Uzņēmējdarbība un inovācijas” papildinājuma 2.3.2.3.aktivitāti „Klasteru programma””**

Izdoti saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu

Izdarīt Ministru kabineta 2011.gada 11.oktobra noteikumos Nr.788 „Noteikumi par darbības programmas „Uzņēmējdarbība un inovācijas” papildinājuma 2.3.2.3.aktivitāti „Klasteru programma”” (Latvijas Vēstnesis, 2011, 170.nr.) šādus grozījumus:

1. izteikt 6.punktu šādā redakcijā:

„6. Aktivitātes ietvaros atbalstu sniedz saskaņā ar Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas regula Nr.1407/2013) un normatīvajiem aktiem par *de minimis* atbalsta piešķiršanu un uzskaiti.”;

1. izteikt 7.2.13.apakšpunktu šādā redakcijā:

„7.2.13. pieņem lēmumu par *de minimis* atbalsta piešķiršanu finansējuma saņēmējam un veic tā uzskaiti ievērojot normatīvos aktus par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, norādot ziņas par attiecīgo fiskālo gadu un diviem iepriekšējiem fiskāliem gadiem.;”;

1. papildināt noteikumus ar 7.2.15. punktu šādā redakcijā:

„7.2.15. veic finansējuma saņēmēja sadarbības partneriem sniegtā *de minimis* atbalsta piešķiršanas un uzskaites atbilstības pārbaudi saskaņā ar šo noteikumu 31.2.7.apakšpunktā minēto sadarbības partneru *de minimis* atbalsta uzskaites kārtību;”;

1. izteikt 8. punktu šādā redakcijā:

„8. Aktivitātes ietvaros īstenotos projektus līdzfinansē no Eiropas Reģionālās attīstības fonda (turpmāk – fonds) līdzekļiem. Kopējais aktivitātes ietvaros pieejamais fonda finansējums ir 4 607 022 *euro*. Apakšaktivitātei pieejamais saistību apjoms, kas pārsniedz šo fonda finansējumu (turpmāk – virssaistību finansējums), ir 1 000 000 *euro*.”;

1. izteikt 9.punktu šādā redakcijā:

„9. Finansējuma saņēmējam maksimāli pieejamais fonda līdzfinansējums ir 426 862 *euro*.”;

1. izteikt 10.punktu šādā redakcijā:

„10. Viens vienots uzņēmums šo noteikumu izpratnē atbilst Komisijas 2014.gada 17.jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014.gada 26.jūnijs, Nr. L 187) 1.pielikuma 3.punktā noteiktajai saistīto uzņēmumu definīcijai.”;

1. izteikt 14.2. un 14.4.apakšpunktu šādā redakcijā:

„14.2. projekta aktivitātes īsteno tikai atbalstāmajās nozarēs, kas nav minētas šo noteikumu 1.pielikumā un tiek ievēroti Komisijas regulas Nr.1407/2013 1.panta 1.punktā minētie nosacījumi;

14.4. sadarbības partneru – komersantu – kopējais neto apgrozījums vidēji pēdējo triju gadu laikā ir ne mazāks kā 42,69 miljoni *euro* gadā;”;

1. svītrot 16.5. un 16.6.apakšpunktu.
2. pildināt noteikumus ar 18.1punktu šādā redakcijā:

„18.1 Šo noteikumu 18.2.2.apakšpunktā minēto mārketinga un komerciālās sadarbības sekmēšanas pasākumu ietvaros organizējot reklāmas pasākumus ievēro šādas prasības:

18.1 1. reklāmas kampaņai jābūt vispārējai pēc savas būtības un tai ir jāsniedz labums visiem attiecīgā veida produktu ražotājiem;

18.1 2. reklāmas ietvaros netiek minēta produktu izcelsmes valsts;

18.1 3.reklāmu var īstenot ražotāju grupas vai citas organizācijas neatkarīgi no to lieluma.”;

1. izteikt 26.punktu šādā redakcijā:

„26. Finansējuma saņēmējs ne vairāk kā 70% no finansējuma saņēmējam piešķirtā fonda līdzfinansējuma izmanto šo noteikumu 18.1.apakšpunktā minētajām darbībām, savukārt, ne mazāk kā 30% no finansējuma saņēmējam piešķirtā fonda līdzfinansējuma izmanto šo noteikumu 18.2.apakšpunktā minētajām darbībām. Fonda līdzfinansējums šo noteikumu 18.2.apakšpunktā minētajām darbībām tiek sniegts kā *de minimis* atbalsts šo noteikumu 13.punktā minētajiem sadarbības partneriem.”;

1. izteikt 56.punktu šādā redakcijā:

„56.  Projekta maksimālais īstenošanas laiks ir trīs gadi no līguma par projekta īstenošanu noslēgšanas. Projekta maksimālo īstenošanas laiku var pagarināt līdz 2015.gada 31.decembrim, ja veic grozījumus līgumā par projekta īstenošanu atbilstoši šo noteikumu 60.1 un 60.2 punktam vai saskaņā ar normatīvo aktu, kas nosaka kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu.”;

1. papildināt noteikumus ar 60.1 un 60.2 punktu šādā redakcijā:

„60.1 Finansējuma saņēmējs, kura pārstāvētā saimnieciskās darbības nozare ir saistīta ar NACE 2.red. C sadaļas „Apstrādes rūpniecība” 10.nodaļu „Pārtikas produktu ražošana”, var ierosināt grozījumus līgumā par projekta īstenošanu par projekta kopējā finansējuma apmēra palielinājumu, ja ir ievēroti šādi nosacījumi:

60.1 1. projekta finansējuma apmēru nepalielina vairāk kā par 300 000 *euro*;

60.1 2. projekta finansējumu palielina izmantojot virssaistību finansējumu.

60.2 Finansējuma saņēmējs, kura pārstāvētā saimnieciskās darbības nozare nav saistīta ar NACE 2.red. C sadaļas „Apstrādes rūpniecība” 10.nodaļu „Pārtikas produktu ražošana”, var ierosināt grozījumus līgumā par projekta īstenošanu par projekta kopējā finansējuma apmēra palielinājumu, ja ir ievēroti šādi nosacījumi:

60.2 1. finansējuma saņēmējs ir iesniedzis sadarbības iestādē starpposma maksājuma pieprasījumus vismaz par 60 % no projekta attiecināmo izmaksu summas;

60.2 2. projekta finansējuma apmēru nepalielina vairāk kā par 100 000 *euro*;

60.2 3. projekta finansējumu palielina izmantojot virssaistību finansējumu.”;

1. papildināt noteikumus ar 61.1 punktu šādā redakcijā:

„61.1 Sadarbības iestāde samazina līgumā par projekta īstenošanu paredzēto finansējumu par papildus piešķirto virssaistību finansējuma apmēru, ja finansējuma saņēmējs līdz 2015.gada 1.jūlijam nav izlietojis 80% no šo noteikumu 9.punktā minētā sākotnēji piešķirtā fonda līdzfinansējuma.”;

1. izteikt 67.punktu šādā redakcijā:

„67. Noslēguma pārskatu finansējuma saņēmējs iesniedz sadarbības iestādē 15 darbdienu laikā pēc projekta īstenošanas pabeigšanas, bet ne vēlāk kā 2016.gada 15.janvāris.”;

1. izteikt 71.punktu šādā redakcijā:

„71. Finansējuma saņēmējam piešķirtais *de minimis* atbalsta apjoms vienota uzņēmuma līmenī kopā ar attiecīgajā fiskālajā gadā un iepriekšējos divos fiskālajos gados piešķirto *de minimis* atbalstu nedrīkst pārsniegt Komisijas regulas Nr.1407/2013 3.panta 2.punktā noteikto maksimālo *de minimis* atbalsta apmēru”;

1. izteikt 74.punktu šādā redakcijā:

„74. Aktivitātes ietvaros viens sadarbības partneris var saņemt šo noteikumu 18.2.apakšpunktā minētos pakalpojumus no finansējuma saņēmēja kā *de minimis* atbalstu ne vairāk kā 25 000 *euro* apmērā.”;

1. izteikt 75.punktu šādā redakcijā:

„75. Klastera atbalsta pakalpojumus saņem sadarbības partneri saskaņā ar Komisijas regulu Nr.1407/2013 un normatīvajiem aktiem par *de minimis* atbalsta piešķiršanu un uzskaiti, ievērojot šādus nosacījumus:

75.1. vienam sadarbības partnerim piešķirtais *de minimis* atbalsta apjoms viena vienota uzņēmuma līmenī kopā ar attiecīgajā fiskālajā gadā un iepriekšējos divos fiskālajos gados piešķirto *de minimi*s atbalstu nedrīkst pārsniegt Komisijas regulas Nr.1407/2013 3.panta 2.punktā noteikto maksimālo *de minimis* atbalsta apmēru, kā arī ievērojot šādas prasības:

75.1.1. ja tiek konstatēts, ka uzņēmums ir ticis apvienots vai iegādāts, ņem vērā visu katram apvienošanā vai iegādē iesaistītajam uzņēmumumam iepriekš piešķirto *de minimis* atbalstu;

75.1.2. ja tiek konstatēts, ka uzņēmums ir ticis sadalīts, saņemto *de minimis* atbalstu attiecina uz to uzņēmumu, kas guva labumu no saņemtā *de minimis* atbalsta un kas pārņēma darbības, kurām sākotnēji tika izmantots *de minimis* atbalsts, vai, ja minētā attiecināšana nav iespējama, saņemto *de minimis* atbalstu attiecina proporcionāli, pamatojoties uz uzņēmuma pašu kapitāla bilances vērtību sadales faktiskajā datumā;

75.2. sadarbības partneris nesaņem vai neparedz saņemt *de minimis* vai citu atbalstu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem;

75.3. sadarbības partnerim ar tiesas spriedumu nav pasludināts maksātnespējas process vai ar tiesas spriedumu netiek īstenots tiesiskās aizsardzības process, ar tiesas lēmumu netiek īstenots ārpustiesas tiesiskās aizsardzības process, tam nav uzsākta bankrota procedūra, piemērota sanācija vai mierizlīgums vai tā saimnieciskā darbība nav izbeigta;

75.4. sadarbības partnerim nav Valsts ieņēmumu dienesta administrēto nodokļu parādu un citu valsts vai pašvaldību noteikto obligāto maksājumu parādu;

75.5. sadarbības partnera interesēs fiziska persona nav izdarījusi noziedzīgu nodarījumu, kas skāris Latvijas Republikas vai Eiropas Savienības finanšu intereses, un sadarbības partnerim saskaņā ar Krimināllikumu nav piemēroti piespiedu ietekmēšanas līdzekļi.”;

1. svītrot 76. un 77.punktu.
2. izteikt 1.pielikuma „Nozares, kurām nav paredzēts atbalsts” III punktu „Ogļu rūpniecības nozare” šādā redakcijā:

„**III. Ogļu rūpniecības nozare**

Ogļu rūpniecībai atbilstoši Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma [107.](http://likumi.lv/doc.php?id=238461#p107)un [108. pantu](http://likumi.lv/doc.php?id=238461#p108) (Eiropas Savienības Oficiālais Vēstnesis, 2014. gada 26. jūnijs, Nr. L 187) 2.panta 13.punktā sniegtajai definīcijai.

Ogļu rūpniecības nozare ietilpst NACE 2.red. 05.nodaļā “Ogļu un brūnogļu (lignīta) ieguve” (NACE 1.1.red. grupā 10.1 “Akmeņogļu ieguve, apstrāde un aglomerācija” un grupā 10.2 “Brūnogļu (lignīta) ieguve, apstrāde un aglomerācija”).”;

1. izteikt noteikumu 2.pielikuma „Klastera attīstības stratēģija 2012.–20\_\_.gadam” 2.6.apakšpunkta tabulu šādā redakcijā:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| „Rādītājs (mērvienība) | Pēdējā pārskata gadā | 2012. | 2013. | 2014. | 2015. | 2016. | 2017. | 2018. | 2019. |
| Klastera sadarbības partneru (komersantu) eksporta apjoms (milj. EUR) |  |  |  |  |  |  |  |  |  |
| Klastera sadarbības partneru (komersantu) darbaspēka produktivitāte (pievienotā vērtība/strādājošo skaits) (EUR) |  |  |  |  |  |  |  |  |  |
| Klastera sadarbības partneru (komersantu) ieguldījumi pētniecībā un attīstībā (EUR) |  |  |  |  |  |  |  |  |  |
| …. |  |  |  |  |  |  |  |  | „ |

1. aizstāt noteikumu 5.pielikuma „Apliecinājums par projekta iesniedzēja sadarbības partneru ekonomiskajiem rādītājiem pēdējos trijos gados (2009.–2011.gads)” tabulā vārdu „LVL” ar vārdu „EUR”.;
2. aizstāt noteikumu 7.pielikuma „Klastera stratēģijas 2012.-2015. \_\_\_\_.gada darbības plāns” 2.2., 3.1., 3.2., 3.3. un 3.4. apakšpunta tabulās vārdu „LVL” ar vārdu „EUR”.;
3. izteikt 7.pielikuma „Klastera stratēģijas 2012.-2015. \_\_\_\_.gada darbības plāns” 4.sadaļas „Klastera apliecinājums” 10.punktu šādā redakcijā:

„projekta iesniedzējs veiks sadarbības partneru sniegtā *de minimis* atbalsta uzskaiti ievērojot normatīvos aktus par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, norādot ziņas par kārtējo gadu un diviem iepriekšējiem kalendāra gadiem, un projekta iesniedzēja izstrādāto sadarbības partneru *de minimis* atbalsta uzskaites kārtību.”.

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza: Valsts sekretāra pienākumu izpildītāja,

Stratēģiskās plānošanas un resursu vadības

departamenta direktore V.Feodorova

22.01.2015 14:42

1431

Austris Jansons

67013062, Austris.Jansons@em.gov.lv